AL LIZHER - Istor ur Vignoniezh kozh -       Deizlevr , Envorennoù ( II )  Evit Annemarie Schwarzenbach        4 -  Billy ' Vez Graet Ac'hanon         Abegoù all a-vicher am boa bet da heulian he roudoù .  N'en doa ket paret hec'h  anv nemet war hunvreoù splannan am boa graet a-ziwar he fenn . E welet em boa ivez ouzh talbenn un ti-bank , er " Champs-Elysées " .  Intent a ris an dra-se un nebeud devezhioù war-lerc'h .  Un enklask en doa fiziet ennon va fatrom war he divout , ha , koulz lavaret , e veze an afer boutin-man a chekennaouegoù laeret , " hor bara pemdeziek " .  Kavet em boa an digarez a glasken-me , 'gave din , padal e chomen sebezet-holl o welout ur plac'h yaouank evelti  ret dezhi feurmin ur gambr-vatezh er " C'harter Latin " .  Dalc'het eo sonj din eus an endervezh flamm-se a viz Du , gant e engroez a hanvale baleata digas war riblennoù ar vali , bet strewet delioù ken lies o liv warno .  An Dimezell Sibylle Dürrenbach , 8 , Ru an Delenn : kant gwech em boa adlennet he chomlec'h , ha , dindan va envor , e oa kement a vall warnon ma welen pred hirgortozet hor c'hejadenn en a-raok !  Den ebet ne gaven , pa zisoc'his el  lec'h , avat .  Va mennozh a ris he c'hortoz , daoust da se , o vezan war c'hed a-ziwar lein an diri .  Neuze-souden , e welis daou bezh fall a hiniennoù o tiflukan a-greiz-holl gant un doare droukrans war o dremm , mut evel pesked , ha ken krenv ha nerzhus pep hini hag ur marc'h .  Hag en em c'houlenn a ris penaos bennak o doa gellet , ken aes dezho , digerin an nor . Petra ' glaskent da c'houzout ?  O tostaat didrouz ouzh he lojeiz , e veizis e furche ennan gant aked  , ha traon-ha-krec'h , hon daou benn ki-saoz .  Ken buan evel lazhan ar gouloù , en em strinkan a ris neuze en derezioù , gant ar sonj da dennan evezh ar goantenn !  Merzout a ris anezhi en diwezh war ar vali : he dremmig flour aelez am boa anavezet diouzhtu , hag ivez he doare fichan he blev evel ur paotr .  " N'it ket di , Sibylle ! , a laris dezhi , o stekin va dorn ouzh he divskoaz .  Torret eo bet dor ho kambr ! "  War  an trumm , n'oa ket tu dimp komz an eil d'egile .  Met eskemm ur ger pe zaou , marteze ?  " Piv oc'h-c'hwi ? , a c'houlennas din a-benn ur redadeg , oc'h ober van d'am dianavezout evit mat , pep hini ac'hanomp o strivan da ziskulian un tamm e galon da c'houde e peoc'h ur bierdi elzasat , kluchet dindan skeud ur platan .  Fromet-krenv a seblantas din ar plac'h yaouank , gant an dud-se bet kaset war he lerc'h , o tiskouez bezan nervus ha stoket-tre he spered . Ur  sigaretenn a danas .  Klask a ris he skoazellan evelkent , o tegas koun dezhi eus chekennoù he bank , ur falssinadur warno ...  Hervez klevet , ne fizie ket ennon , hag o tremen ingal dreist va c'houlennoù edo .  C'hoant he doe mont en-dro d'he gêr .  " Ya , 'michans ! , a eilgeris dezhi . Met , sonjit mat , e riskl eo ho puhez , rak ouzh ho kedal ema c'hoazh hon enebourien , marteze . N'it ket diouzhtu !   Mantret-holl e teuas souden he dremm da vezan . Ha dirollan a reas ar gaezhez paour da ouelan .  " Va lezit da vont kuit , Aotrou , me ho ped ...  Rak he c'hoant kavout ur repu asur , ha pellgomz ivez d'ur vignonez , ez asantas va heulian em zi a-benn ar fin .   Kroget he doa da c'hoari un tamm gant he boemerezh , o wilc'hat ouzhin a-wechoù . Ur minc'hoarzh aonik a skedas zoken war he dremm evidon , hag en doa rannet heman diouzhtu va c'halon !  Gouestlan a ris kent dezhi ez in da deurel ur sell ouzh he dor . Antronoz , e rafe hervez he sonj hag he diviz .  " Dreist-holl , na larit mann !  - Gwell a se , Sibylle ...  " C'hwi ' oar , Billy 'ra va mignoned ouzhin !  Pa zeuis en-dro dezhi , e oa aet kuit diwar-nij va durzhunell ...       ( Da vezan kendalc'het )      DAN AR WERN - Al Lizher - 4 -  Billy 'Vez Graet Ac'hanon  - Meurzh 2009 - Deizlevr Yann Kervern ( II ) - Pep gwir miret strizh / All rights reserved / Tous droits réservés - E Brezhoneg / Breton Version . "  Al   Lizher  / La Lettre " , copyright 2008 .    Luc'hskeudenn ar film skinwel Luc Béraud : " Dourioù Displann " ( Eaux Troubles , 2003 ) , gant Julie Debazac ha Jean-Pierre Lorit .